બેંગલુરુ: મોહમ્મદ ઈરશાદ મેગલુરુની એક એન્જિનિયરિંગ કંપનીમાં કામ કરે છે. તેમને આ કંપનીમાં એટલા રૂપિયા નથી મળતા જેટલા તેઓ થાડા મહિના પહેલા કમાતા હતા, પરંતુ તે એ વાતથી ખુશ છે કે, તેમની પાસે એક જોબ તો છે. પણ, ઈરશાદના કેટલાક મિત્રો, સંબંધીઓ અને ઓળખીતા લોકો ખાડી દેશ સાઉદી અરેબિયામાં ફેમિલી ટેક્સ કે આશ્રિત ફીસ લાગુ થયા બાદથી વતન પાછા ફરવા માટે મજબૂર થયા છે અને નોકરી માટે ભટકી રહ્યા છે.